Alfredo Obviar

**Alfredo Maria Obviar y Aranda** (mer kjent som **Alfredo Obviar**; født 29. august 1889 i Lipa på De filippinske øyer, død 1. oktober 1978 i Lucena City i Filippinene) var en filippinsk katolsk biskop av Lucena.
## Liv og virke
### Prest
Alfredo Obviar studerte filosofi og teologi og ble ordinert til prest for bispedømmet Lipa den 15. mars 1919.
### Hjelpebiskop i Lipa
Pave Pius XII utnevnte ham til hjelpebiskop av Lipa og titulærbiskop av *Linoë* den 11. mars 1944. Den apostoliske delegat til Filippinene, erkebiskop Guglielmo Piani S.D.B., ordinerte ham til biskop den 29. juni samme år. Medkonsekratorene var Pedro Paulo Santos Songco, biskop av Nueva Caceres, og Cesare Marie Guerrero, hjelpebiskop i Manila.
### Administrator av Lucena
Den 4. november 1950 utnevnte paven ham til apostolisk administrator for Lucena bispedømme, som hadde blitt opprettet noen måneder tidligere. Motivert av sine erfaringer av katekese, grunnla han *Missionary Catechists of St. Therese* (MCST) den 12. august 1958.  Han etablerte *Missionary Catechists of Saint Thérèse of the Infant Jesus* (MCST), med hjelp av Mother Mercy Medenilla, som ble MCSTs første superior. Det tidligste klosteret MCST ble grunnlagt i San Narciso.

For å kompensere for mangelen på prester i det nye bispedømmet, grunnla Obviar også* Our Lady of the Most Holy Seminary*, som senere ble omdøpt til *Our Lady of Mount Carmel Seminary*, et mindreseminar i Sariaya i provinsen Quezon. Tiår senere ble et større seminar grunnlagt av Lucena bispedømme, som reinstitusjonaliserte navnet *Our Lady of the Most Holy Rosary Seminary*. Etableringen av dette økte antallet prester som deltok fra 1951 til 1975. I året han pensjonerte seg, hadde det økt med mer enn 100 prester.

Han deltok som konsilfader i den første sesjon av Det andre Vatikankonsil.

### Biskop av Lucena
Den 21. juni 1969 utnevnte pave Paul VI ham til den første biskop av Lucena. Den 25. september 1976 aksepterte pave Paul VI hans aldersrbetingede avskjedssøknad. Biskop Obviar døde i en alder av 89 år i Lucena i Quezon den 1.oktober 1978. 

I 2005 ble prosessen for hans saligkåring åpnet. Den 7. november 2018 anerkjente pave Frans hans heroiske dyder.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1991) *1877
* Kardinal Giovanni Cagliero (1838-1926) *1884
* Erkebiskop Guglielmo Piani (1875-1956) *1922
* Biskop *Alfredo Obviar* (1889-1978) *1944

## Referanser